Na temelju članka 86. stavka (3) Zakona o prostornom uređenju ("Narodne novine" broj 153/13, 65/17, 114/18 i 39/19) i članka 32. Statuta Grada Novalje ("Županijski glasnik" Ličko-senjske županije broj 12/09, 7/13,10/13, 18/13 i 5/14-pročišćeni tekst,16/16, 4/18 i 20/19), Gradsko vijeće Grada Novalje na XIX. sjednici održanoj 24. listopada 2019. godine donijelo je

***O D L U K U***

***o izradi Urbanističkog plana uređenja solarnog parka Zaglava (SP)***

0. OPĆE ODREDBE

**Članak 1.**

Donosi se Odluka o izradi Urbanističkog plana uređenja solarnog parka Zaglava (SP) (u daljnjem tekstu: Plan).

1. PRAVNA OSNOVA ZA IZRADU I DONOŠENJE PLANA

**Članak 2.**

(1) Pravna osnova za izradu i donošenje Plana su odredbe članaka 15., 76. i 79. Zakona o prostornom uređenju ("Narodne novine" broj 153/13, 65/17, 114/19 i 39/19).

(2) Plan se izrađuje sukladno odredbama:

- Zakona o prostornom uređenju,

- Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova ("Narodne novine" broj 106/98, 39/04, 45/04, 163/ 04) te

- Prostornog plana uređenja Grada Novalje ("Županijski glasnik" Ličko - senjske županije broj 21/07, 9/15, 22/16 i 15/18).

2. RAZLOZI ZA IZRADU PLANA

**Članak 3.**

(1) U Prostornom planu uređenja Grada Novalje u članku 53. stavku 10. određena je obveza izrade plana užeg područja (UPU) za zone gospodarskih (proizvodnih i poslovnih) djelatnosti.

(2) Razlog za izradu Plana je osiguranje prostorno planskih preduvjeta za uređenje prostora te ishođenje dozvola za gradnju unutar izdvojenog građevinskog područja izvan naselja – solarnog parka – zona Zaglava.

3. OBUHVAT PLANA

**Članak 4.**

(1) Granica obuhvata Plana odnosi se na izdvojeno građevinsko područje izvan naselja – solarni park – zona Zaglava veličine 25 ha, određeno u članku 118. st. 2. Prostornog plana uređenja Grada Novalje te prikazano na kartografskom prikazu br. 4.2. Uvjeti za korištenje, uređenje i zaštitu prostora II i kartografskom prikazu br. 5.3.5. Izdvojena građevinska područja izvan naselja – Zaglava- Prozor.

4. SAŽETA OCJENA STANJA U OBUHVATU PLANA

**Članak 5.**

(1) Unutar granica obuhvata Plana prostor je neizgrađen i neuređen.

5. CILJEVI I PROGRAMSKA POLAZIŠTA PLANA

**Članak 6.**

Osnovna programska polazišta odnose se na osiguranje uvjeta uređenja i gradnje solarnog parka sa pratećim građevinama potrebnim za tehnologiju proizvodnje unutar proizvodne zone (SP) Zaglava, koja je određena sa površinom 25,0 ha.

6. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PLANA

**Članak 7.**

(1) Za potrebe izrade ovog Plana nije predviđena izrada posebne stručne podloge.

(2) Za potrebe izrade Plana koristiti će se:

- dokumentacija prostora koju iz područja svog djelokruga osiguravaju tijela i osobe određene posebnim propisima,

- druga raspoloživa dokumentacija lokalne samouprave (relevantne odluke, elaborati i studije).

Za potrebe izrade Plana osigurat će se podloge u službenoj kartografskoj projekciji.

Kartografski prikazi izraditi će se na topografsko-katastarskom planu u mjerilu 1:2000.

7. NAČIN PRIBAVLJANJA STRUČNIH RJEŠENJA

**Članak 8.**

Stručno rješenje izradit će stručni izrađivač ovlašten za obavljanje stručnih poslova prostornog uređenja u suradnji s Nositeljem izrade.

8. POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PLANA

**Članak 9.**

- Ličko-senjska županija Upravni odjel za graditeljstvo, zaštitu okoliša i prirode te komunalno gospodarstvo, Odsjek za zaštitu okoliša i prirode te komunalno gospodarstvo,

- Hrvatske vode, Vodnogospodarski odjel za vodno područje primorsko-istarskih slivova,

- Hrvatske šume d.o.o. Zagreb, Uprava šuma podružnica Senj, Šumarija Pag,

- Javna ustanova Zavod za prostorno uređenje Ličko-senjske županije,

- HEP distribucija d.o.o., D.P. Elektrolika – Gospić,

- Hrvatske ceste, Poslovna jedinica Zadar, Tehnička ispostava Gospić

- MUP, Ravnateljstvo civilne zaštite,

- MUP, Ravnateljstvo civilne zaštite, Područni ured civilne zaštite Rijeka, Služba civilne zaštite Gospić, Odjel inspekcije

- Komunalije d.o.o. Novalja,

- Arburoža d.o.o., Novalja

- Hrvatska regulatorna agencija za mrežne djelatnosti,

- Ured državne uprave u Ličko-senjskoj županiji, Služba za gospodarstvo, Ispostava Novalja.

Rok za pripremu i dostavu zahtjeva za izradu Plana (podaci, planske smjernice i propisani dokumenti) za tijela i osobe određene posebnim propisima, a navedene u ovom članku iznosi 30 dana, a ako ih ta tijela i osobe ne dostave u tom roku smatrat će da ih nemaju.

9. PLANIRANI ROK ZA IZRADU PLANA, ODNOSNO NJEGOVIH POJEDINIH FAZA

**Članak 10.**

- prikupljanje zahtjeva (podaci, planske smjernice i propisani dokumenti) od tijela i osoba određenih

 posebnim propisima - 30 dana,

- izrada nacrta prijedloga Plana - 20 dana,

- utvrđivanje prijedloga Plana za javnu raspravu od Gradonačelnika - 5 dana,

- javna rasprava (javni uvid i javno izlaganje) - 30 dana,

- priprema izvješća o javnoj raspravi - 15 dana,

- izrada nacrta konačnog prijedloga Plana - 10 dana,

- utvrđivanje konačnog prijedloga Plana od Gradonačelnika - 5 dana,

- donošenje Plana na Gradskom vijeću. - 15 dana.

10. IZVORI FINANCIRANJA IZRADE PLANA

**Članak 11.**

Temeljem članka 167. Zakona o prostornom uređenju ("Narodne novine" broj 153/13, 65/17, 114/18 i 39/19), troškovi potrebni za izradu Plana osigurati će se po zainteresiranoj osobi kojoj to uređenje koristi, a s kojom će Grad Novalja sklopiti Ugovor o financiranju izrade Plana.

11. ZAVRŠNE ODREDBE

**Članak 12.**

Provedba ove Odluke povjerava se Upravnom odjelu za poslove lokalne samouprave i uprave – Odsjeku za prostorno uređenje i zaštitu okoliša.

**Članak 13.**

Ova Odluka stupa na snagu osmoga dana od dana objave u "Županijskom glasniku" Ličko-senjske županije.

Klasa: 350-03/19-01/01

Urbroj: 2125/06-02/02-19-19

Novalja, 24. listopada 2019. g.

 Predsjednica Gradskog vijeća

 Vesna Šonje Allena, dipl.ing.arh.,v.r.